CONSILIUL LOCAL AL MUNICIPIULUI  CRAIOVA 

HOTĂRÂREA  NR. 263
Consiliul Local al Municipiului Craiova, întrunit în şedinţa ordinară din data de 30.10.2008;

Având în vedere raportul nr.150218/2008 al Direcţiei Patrimoniu prin care se propune închirierea prin licitaţie publică a unui teren, aparţinând domeniului public al municipiului Craiova, aflat în administrarea Colegiului Tehnic „Ion Mincu” şi Liceului Teoretic „Henri Coandă”, din municipiul Craiova, în vederea amplasării unei construcţii cu caracter provizoriu, cu destinaţia de magazin desfacere produse de papetărie, librărie şi alimente exceptate din lista alimentelor nerecomandate preşcolarilor şi şcolarilor conform Ordinului Ministrului Sănătăţii nr.1563/2008 şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Legii nr.213/1998 privind proprietatea publică şi regimul juridic al acesteia, Legii Învăţământului nr.84/1995, republicată;         

Potrivit Hotărârilor Consiliului Local al Municipiului Craiova nr.174/2001, nr.318/2002 şi nr. 145/2006;

În temeiul art.36 alin.2  lit. c coroborat cu alin.5 lit. a, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă închirierea prin licitaţie publică, pe o perioadă 3 ani, a unui teren aparţinând domeniului public al municipiului Craiova, în suprafaţă de 34,20 mp, situat în str. Henri Coandă, nr.48, aflat în administrarea Colegiului Tehnic „Ion Mincu” şi Liceului Teoretic „Henri Coandă”, din municipiul Craiova, în vederea amenajării unei construcţii cu caracter provizoriu, cu destinaţia de magazin desfacere produse de papetărie, librărie şi alimente exceptate din lista alimentelor nerecomandate preşcolarilor şi şcolarilor conform Ordinului Ministrului Sănătăţii nr.1563/2008, identificat conform planului de situaţie, care reprezintă anexa la prezenta hotărâre.

Art.2. Colegiului Tehnic „Ion Mincu” şi Liceului Teoretic „Henri Coandă” din municipiul Craiova, le revine cota parte de 50% din chiria încasată pentru închirierea terenului prevăzut la art.1, iar cota parte de 50% revine Consiliului Local al Municipiului Craiova.

Art.3. Preţul minim de pornire al licitaţiei pentru închiriere, este prevăzut de Hotărârea Consiliului Local al Municipiului Craiova nr.258/2007, republicată.

Art.4. Serviciul Administraţie Publică Locală, Direcţia Economico- Financiară, Direcţia Patrimoniu, Colegiului Tehnic „Ion Mincu” şi Liceului Teoretic „Henri Coandă” vor aduce la îndeplinire prevederile prezentei hotărâri.

